**Oslo fagottkor** er et mannskor og showensemble bestående av 35–40 homofile menn. Koret er kjent for sin varierte og humoristiske tilnærming til alle typer musikk, og har et stort repertoar som strekker seg fra pop og moderne, til klassisk og tradisjonell musikk. Humor og show er gjennomgående i korets produksjoner. Dirigent for koret er Therese Kinzler Eriksen. Styreleder i Oslo fagottkor er Hans Pindar Flaata. Tomas Adrian Glans har lenge vært korets faste regissør og koreograf, og Steinar Svendsen er produsent.

Historie
--------

Oslo fagottkor ble etablert i 2004. Navnet er avledet fra det engelske *faggot*, et pejorativ for homofile, men som denne gruppen selv har valgt å ta brodden av. Koret består av 35–40 sangere og har opptrådt på blant annet på *TV-aksjonen* (2012), *Kvelden før kvelden* på NRK1 (2008 og 2014), *Torsdag kveld fra Nydalen* (2009) og *Senkveld* (2010) på TV 2, *Reiseradioen* i NRK P1 og *God morgen, Norge!* ved flere anledninger.

Våren 2008 laget Stian Carstensen den nye nasjonalsangen «Ja, Noorge» på oppdrag fra NRK P2.[*bør utdypes*] Oslo fagottkor fremførte sangen sammen med Bjarte Hjelmeland i radiodokumentaren *Å være norsk – i detalj*. Oslo fagottkor har senere fremført sangen med Stian Carstensen og Kringkastingsorkestret i Oslo Konserthus.

Sommeren 2009 ble Oslo fagottkor verdensmestere i homokor under World Outgames i København. På Gay Galla i januar 2010 ble Oslo fagottkor nominert i kategorien «Årets superhelt».

Under Ski-VM 2011 opptrådte koret på Universitetsplassen sammen med blant andre Arve Tellefsen, Wenche Myhre, Madcon og Satyricon.

I februar 2011 fremførte Oslo fagottkor «My Heart Is Yours» sammen med Didrik Solli-Tangen som pauseinnslag under den norske finalen av Melodi Grand Prix.

I forbindelse med 10-årsjubileet holdt Oslo fagottkor to jubileumskonserter i Sydney Opera House.

Konserter
---------

Koret holder julekonserten *God jul og fagott nyttår* før jul hvert år. Konserten har tradisjonelt vært i Lilleborg Kirke, men på grunn av oppussing ble showet flyttet til Folketeateret i 2016. I tillegg har de som regel sommerkonsert annethvert år på Chat Noir om sommeren. Nesten 10 000 personer så *God jul og fagott nyttår* i 2016, og koret tangerte sin egen publikumsrekord nok en gang. I tillegg opptrer Oslo fagottkor på forskjellige arrangement og tilstelninger og deltok under Trænafestivalen i 2017.

Oslo fagottkors sommerkonserter har vært i samarbeid med andre artister. Først ute som konferansier var Titten Tei (2005), etterfulgt av Eli Rygg (2006), Jonas Gardell (2007) og Ingrid Bjørnov (2008 og 2009). Bjørnov er den eneste som hittil opptrådt flere ganger med koret, og var også medvirkende i jubileumsforestillingen *Happy Birthday* på Chat Noir i 2016.

Samarbeidet fortsatte med *Cirkus Fagott* på Chat Noir i juni 2010. Konserten høstet gode anmeldelser. Samme sommer spilte Oslo fagottkor og Bjørnov sommershow på Hvaler Gjestgiveri og fikk gode anmeldelser i Fredriksstad Blad og Demokraten.

I juni 2011 spilte Oslo fagottkor forestillingen *BADMEN* sammen med Kari Slaatsveen på Chat Noir.

I februar 2014 var Oslo fagottkor i Australia sammen med Ingrid Bjørnov og holdt konserten *The Hills Are Staying Alive – A Tribute to All Our Favourite Things* i Operahuset i Sydney. Konsertene var en del av Oslo fagottkors tiårsjubileum. Ingrid Bjørnov medvirket også i tiårsjubileumsshowet *Happy Birthday* på Chat Noir i juni 2014.

I juni 2016 spilte Oslo fagottkor forestillingen *Sanger fra livet – og ned* på Chat Noir.

I desember 2022 opptrådte Oslo fagottkor i Oslo Spektrum med KORK. Konserten ble sendt på NRK.

Diskografi
----------

I 2013 ga Oslo fagottkor ut sin debutplate *God jul og fagott nyttår*. Plata fikk positiv omtale i Aftenposten.

Referanser
----------

1. ↑  Ordboksoppføring faggot (en)
2. ↑   .  Manglende eller tom `|tittel=` (hjelp)
3. ↑  NRK.no: NRK1 tirsdag 23. desember 2008 kl 20.30 Kvelden før kvelden: Juleforberedelser med Hilde og Petter
4. ↑  «Arkivert kopi». Arkivert fra originalen 14. august 2014. Besøkt 24. november 2010.
5. ↑  . Arkivert fra originalen 14. august 2014. Besøkt 14. august 2014.  Manglende eller tom `|tittel=` (hjelp)
6. ↑  NRK.no: Ny nasjonalsang for Norge?
7. ↑  NRK.no: Å være norsk – i detalj
8. ↑  
Kulturkompasset.com: Oslo fagottkor verdensmestere i homokor[*død lenke*]
9. ↑  Romerikes Blad: Verdens beste homokor
10. ↑  TV 2 Underholdning: Carsten, Jan Thomas og Støre kan få homopris
11. ↑
12. ↑  «Do Mardi Gras In Style With The Oslo Fagottkor Choir And Ingrid Bjørnov». *www.theurbanlist.com*. Besøkt 17. desember 2016.
13. 1 2  «Oslo Fagottkor har solgt 10 000 julekonsertbilletter». *Aftenposten*. Besøkt 17. desember 2016.
14. 1 2  «Show: Oslo Fagottkor». *www.oslopride.no*. Arkivert fra originalen 20. desember 2016. Besøkt 17. desember 2016.
15. ↑  
NRK Østlandssendingen: Rekordpopulært homsekor
16. ↑  *TVNORGE (NTB):* Rekordmange vil feire jul med fagottkoret[*død lenke*]
17. ↑  *HivNorge.no:* Artistgalla for HivNorge[*død lenke*]
18. ↑  «*Gaysir.no:* Oslo fagottkor og Titten Tei slo an tonen». Arkivert fra originalen 4. november 2009. Besøkt 11. januar 2010.
19. ↑  *Blikk.no:*  Britney, Bacharach og Barbie Arkivert 5. november 2009 hos Wayback Machine.
20. ↑  «*Gaysir.no:* Verdens høyeste Annie på scenen». Arkivert fra originalen 4. november 2009. Besøkt 11. januar 2010.
21. ↑  *Blikk.no:* Fagottjubel på Chat Noir[*død lenke*]
22. ↑  «*Gaysir.no:* Vilt, vakkert og uhemmet». Arkivert fra originalen 4. november 2009. Besøkt 11. januar 2010.
23. ↑  «Fagotter i fyr og flamme». *Gaysir*. Arkivert fra originalen 20. desember 2016. Besøkt 17. desember 2016.
24. ↑  Monal Levin i *Oslopuls* Arkivert 24. november 2010 hos Wayback Machine.
25. ↑  «Festlig med Fagottkor». *www.f-b.no* **(norsk)**. 2. juli 2010. Besøkt 7. januar 2020.
26. ↑  Anmeldelse i *Demokraten*[*død lenke*]
27. ↑  «Arkivert kopi». Arkivert fra originalen 24. juni 2011. Besøkt 5. juli 2011.
28. ↑  «Do Mardi Gras In Style With The Oslo Fagottkor Choir And Ingrid Bjørnov». *www.theurbanlist.com* **(engelsk)**. Besøkt 7. januar 2020.
29. ↑   .  Manglende eller tom `|tittel=` (hjelp)
30. ↑   .  Manglende eller tom `|tittel=` (hjelp)
31. ↑   .  Manglende eller tom `|tittel=` (hjelp)

Eksterne lenker
---------------

* Offisielt nettsted Rediger på Wikidata